จื่อเฟิงทาวเวอร์

จื่อเฟิงทาวเวอร์ (จีน: 紫峰大厦; พินอิน: Zǐfēng Dàshà; อาจรู้จักในชื่อ Greenland Center-Zifeng Tower หรือ Greenland Square Zifeng Tower; เดิมชื่อ Nanjing Greenland Financial Center) เป็นตึกระฟ้าความสูง 450 เมตร (1,500 ฟุต) ในเมืองหนานจิง ประเทศจีน ก่อสร้างเสร็จสมบูรณ์ในปี พ.ศ. 2552 ตึกทั้งหมด 66 ชั้นสำหรับใช้เป็นสำนักงานและขายปลีกในส่วนล่างของตึก ส่วนภัตตาคารและหอชมวิวสาธารณะในชั้นใกล้บนสุด ซึ่งบนสุดจะเป็นยอดแหลม ปัจจุบันตึกระฟ้าแห่งนี้เป็นตึกสูงที่สุดอันดับ 4 ของประเทศจีนและสูงที่สุดเป็นอันดับ 11 ของโลก โดยสร้างถึงยอดตึกในปี พ.ศ. 2551 นอกจากนี้ยังมีดาดฟ้าชมวิวซึ่งอยู่สูงจากพื้นดิน 271.8 เมตร (892 ฟุต) สามารถมองเห็นภาพมุมกว้างของเมืองหนานกิงและแม่น้ำแยงซี ทะเลสาบสองแห่ง และภูเขาหนิงเจิงได้ เอเดรียน สมิธ และมาร์แชล สทราบาลา ผู้ที่ร่วมกันออกแบบตึกบุรจญ์เคาะลีฟะฮ์ ได้เป็นผู้ออกแบบตึกจื่อเฟิงทาวเวอร์แห่งนี้ด้วย อ้างอิง แหล่งข้อมูลอื่น (ในภาษาอังกฤษ) Zifengtower.com เก็บถาวร 2012-09-07 ที่ เวย์แบ็กแมชชีน เว็บไซด์อย่างเป็นทางการ (ในภาษาอังกฤษ) SOM's project page of Zifeng Tower เก็บถาวร 2009-02-02 ที่ เวย์แบ็กแมชชีน (ในภาษาอังกฤษ) Emporis.com (ข้อมูลทั่วไปของตึกระฟ้า) (ในภาษาอังกฤษ) Skyscraperpage.com (ภาพแบบอาคารและโครงสร้าง) วิกิมีเดียคอมมอนส์มีสื่อเกี่ยวกับ Zifeng Tower